text: Gymnasiepiger mugede ud
  07 november 2012 kl. 14.31
  Fjernede fåremøg i en god sags tjeneste.
  Mange gymnasie-elever var i dag på job i skoletiden for at tjene penge til Operation Dagsværk - to piger fra Rosborg Gymnasium i Vejle tog således til Esbjerg for at muge ud i en fårestald.
  De arbejdede for fåreavler Helle Thomsen ved Esbjerg.
  Eleverne mugede ud hos dyrene for at tjene penge, der i år går til at forbedre forholdene for unge i Irak.
  